CELEX: 32016R0842
Language: lt
Date: 2016-05-27 00:00:00
Title: 2016 m. gegužės 27 d. Komisijos įgyvendinimo reglamentas (ES) 2016/842, kuriuo dėl leidimo turėtojo pavadinimo ir kokcidiostato prekinio pavadinimo iš dalies keičiamas Reglamentas (EB) Nr. 167/2008 (Tekstas svarbus EEE)

28.5.2016   
            
            
               LT
            
            
               Europos Sąjungos oficialusis leidinys
            
            
               L 141/47
            
         KOMISIJOS ĮGYVENDINIMO REGLAMENTAS (ES) 2016/842
   2016 m. gegužės 27 d.
   kuriuo dėl leidimo turėtojo pavadinimo ir kokcidiostato prekinio pavadinimo iš dalies keičiamas Reglamentas (EB) Nr. 167/2008
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2003 m. rugsėjo 22 d. Europos Parlamento ir Tarybos reglamentą (EB) Nr. 1831/2003 dėl priedų, skirtų naudoti gyvūnų mityboje (1), ypač į jo 13 straipsnio 3 dalį,
   kadangi:
   
               (1)
            
            
               KRKA d.d. pagal Reglamento (EB) Nr. 1831/2003 13 straipsnio 3 dalį pateikė prašymą, kuriuo dėl kokcidiostato („Kokcisan 120G“) leidimo siūloma pakeisti leidimo turėtojo pavadinimą Komisijos reglamente (EB) Nr. 167/2008 (2);
            
         
               (2)
            
            
               pareiškėjas teigia, kad nuo 2016 m. vasario 5 d. ji perdavė pašarų priedo „Kokcisan 120G“ rinkodaros teises „Huvepharma EOOD“. Be to, „Huvepharma EOOD“ – nauja pašarų priedo rinkodaros teisių savininkė – prašo pakeisti pašarų priedo prekinį pavadinimą. Pareiškėjas pateikė savo prašymą patvirtinančių duomenų;
            
         
               (3)
            
            
               pasiūlytieji leidimo sąlygų pakeitimai yra tik administracinio pobūdžio, todėl nėra būtinybės iš naujo vertinti atitinkamo priedo. Apie šią paraišką pranešta Europos maisto saugos tarnybai;
            
         
               (4)
            
            
               kad šis pašarų priedas galėtų būti parduodamas kaip „Huvepharma EOOD“ produktas ir nauju prekiniu pavadinimu, būtina pakeisti leidimo sąlygas;
            
         
               (5)
            
            
               todėl Reglamentas (EB) Nr. 167/2008 turėtų būti atitinkamai iš dalies pakeistas;
            
         
               (6)
            
            
               kadangi pagal saugumo reikalavimus nereikalaujama, kad šiuo reglamentu padaryti reglamento (EB) Nr. 167/2008 pakeitimai būtų taikomi nedelsiant, būtina nustatyti pereinamąjį laikotarpį turimoms priedo, premiksų ir kombinuotųjų pašarų, kuriuose yra šio priedo, atsargoms sunaudoti;
            
         
               (7)
            
            
               šiame reglamente nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Komisijos reglamento (EB) Nr. 167/2008 priedas iš dalies keičiamas taip:
   
               1)
            
            
               Antroje skiltyje žodžiai „KRKA d.d. Novo mesto, Slovėnija“ pakeičiami žodžiais „Huvepharma EOOD, Bulgarija“;
            
         
               2)
            
            
               Trečioje skiltyje žodžiai „Kokcisan 120G“ pakeičiami žodžiais „Huvesal 120 G“.
            
         2 straipsnis
   Turimas priedo, premiksų ir kombinuotųjų pašarų, kuriuose yra šio priedo, atsargas, atitinkančias nuostatas, taikomas prieš šio reglamento įsigaliojimą, galima toliau teikti rinkai ir naudoti tol, kol pasibaigs jų turimos atsargos.
   3 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2016 m. gegužės 27 d.
      
         
            Komisijos vardu
         
         
            Pirmininkas
         
         Jean-Claude JUNCKER
      
   
   
      (1)  OL L 268, 2003 10 18, p. 29.
   
      (2)  2008 m. vasario 22 d. Komisijos reglamentas (EB) Nr. 167/2008 dėl naujo leidimo dešimt metų naudoti kokcidiostatą kaip gyvūnų pašarų priedą (OL L 50, 2008 2 23, p. 14).